HS:n kyselyyn vastanneista 46 prosenttia piti tietotekniikan aiheuttamia haittoja heidän työssään suurempina kuin tekniikan tuomia etuja. Pyysimme it-alan asiantuntijoita kertomaan, mistä it-ahdistus perimmiltään johtuu ja miten sitä voidaan ratkoa.

”Kaikkien asiakirjojen käsittely on kuin santapaperin käyttöä nenäliinana. Käyttöliittymää ei ole ajateltu lainkaan peruskäyttäjille.” -Mies, 35

”Tuntikirjaukset ovat työn ja tuskan takana. Jos on etänä ja tietokone ei ole valmiiksi päällä, joutuu kirjautumaan viidesti ja selaamaan 4-5 ruutua ennen kuin pääsee syöttämään tietoja.” -Mies, 39